Gump – Specifikáció

Előszó

A Gump egy professzionális webes és mobilos alkalmazás kedvenc receptjeink összeállítására, megtekintésére, valamint megosztására. Egyedülálló módon az elkészítés lépéseit modulokból állítja össze az alkalmazás, melyek az egyes hozzávalók elkészítését is magába foglalják. Ezek tetszés szerint alakíthatóak, kombinálhatóak egyéb receptekkel, így lehetővé téve a moduláris felhasználást.

Reméljük ezzel a kis bevezetővel már sokak figyelmét felkeltettük és aktív felhasználói lesznek a Gump-nak.

Szerepkörök

Alapvetően 2 féle felhasználót különböztet meg az alkalmazás. A regisztrálatlan és a regisztrált felhasználót. Regisztrált felhasználóink továbbá lehetnek olvasók, szerkesztők vagy szakvégzett szakácsok/séfek/cukrászok.

Felhasználói jogok:

Regisztrálatlan felhasználók: Lehetőségük van valamennyi nyilvánosan elérhető receptet megtekinteni és telefonjukon lementeni offline felhasználásra.

Regisztrált felhasználók:

Olvasók: Azon felhasználók, akik még egyetlen receptet sem töltöttek olvasóként vannak megjelölve. Nekik már van felhasználónevük, tehát a közösségi felületet is igénybe vehetik. Részt tudnak venni kihívásokban, ismerőseiket fel tudják venni a barátok listára, rendelkeznek idővonallal, ahova fényképet tudnak feltölteni elkészített ételeikről és a lementett receptjeik bármilyen okoseszközről megtekinthetik. Természetesen offline mentésre is lehetőségük van, ha majd olyan helyen szeretnék a receptet megtekinteni, ahol nem áll rendelkezésre internetkapcsolat.

Szerkesztők: Az olvasók valamennyi jogával rendelkeznek, azzal a különbséggel, hogy ők már töltöttek fel legalább egy receptet a felületre. A szerkesztőket, illetve azok receptjeit is lehet értékelni, ezzel egyfajta népszerűségi sorrendet kialakítva a szerkesztők és a receptek között.

Szakvégzett szakácsok/séfek/cukrászok: Ez egy speciális szerepkör, ami azon szerkesztők kiváltásága, akik rendelkeznek valamilyen szakács bizonyítvánnyal. Az ilyen szerkesztőket hiteles forrásként tekintjük és a felhasználóknak lehetőségük van szakmai segítséget kérni tőlük, ha elakadnának a sütés/főzés során. A szakvégzett szerepkört a felhasználó neve melletti bizonyítvány ikon jelzi.

Moderátorok: Ezen felhasználók feladata, hogy folyamatosan ellenőrizzék az oldalra felkerül tartalmakat és oda nem illő tartalom esetén megtegyék a megfelelő intézkedéseket. Ez lehet a recept levétele vagy a receptet feltöltő felhasználó végleges kitiltása.

Most, hogy megnéztük, kiket különböztetünk meg az oldalon tekintsük át az alkalmazás felépítését.

-Kezdőlap:

A kezdőlap több szekcióra van felbontva, melyeken az alábbi kategóriák szerint lehet recepteket böngészni:

* Menü:
  + Ez egy reszponzív navigációs sáv, mely számítógépen felül, okostelefonon alul jelenik meg. Itt kap helyet a keresőmező, a regisztrációs gomb, a ki-, és bejelentkező gomb, a saját profil elérése, valamint az eddig lementett receptek megtekintése.
* Kiemelt receptek:
  + Ebben a szekcióban a felhasználó az alábbi nézetek szerint tudja befolyásolni a megjelenő recepteket.
  + Személyre szabott: A keresési és megtekintési előzmények alapján hasonló kategóriájú recepteket jelenít meg.
  + Új: Időrendi sorrendben megjeleníti a recepteket.
  + Felkapott: Olyan receptek kerülnek ide, melyeket rövid idő alatt sok felhasználó mentett le.
  + Legjobb: Azon receptek, melyeket összességében a legtöbben mentettek le.
* Napi ajánlás:
  + Ebben a részben az alkalmazás véletlenszerűen kiválaszt egy ételt, majd az arról szóló receptek közül a legfelkapottabbat jeleníti meg.
* Barátok-feed:
  + Mint, ahogy a szerepköröknél említettük, a regisztrált felhasználóknak lehetőségük van ismerőseiket felvenni a barátok listára. Itt a barátaink idővonalára feltöltött fényképek, illetve az általuk feltöltött új receptek kapnak helyet.
* I’m feeling lucky:
  + A napi ajánlással ellentétben ez egy konkrét receptet választ ki véletlenszerűen, függetlenül attól, hogy felkapott-e vagy sem. Abban az esetben, ha a keresőmező nem üres, akkor a benne lévő kulcsszavak alapján választ ki véletlenszerűen egy receptet.
* Legjobb recept összeállítás:
  + Bonyolult leírni, tehát most nem fogom.

- Saját profil:

Nevéhez hűen, itt felhasználói fiókunk beállítását tudjuk megadni. Ilyen a felhasználónév, email cím, megjelenítési név, profilkép megadása, stb. Az eddig feltöltött receptjeink és fényképeink is itt jelennek meg, itt van lehetőség új receptet létrehozni, továbbá a barátok listát szerkeszteni.

- Elmentett receptek:

Elmentett receptjeink jelennek meg ezen az oldalon. A rendezésüket lehet módosítani az alábbiak szerint:

* Legutóbb hozzáadott
* Legrégebben hozzáadott
* ABC sorrend, cím szerint növekvő
* ABC sorrend, cím szerint csökkentő
* Felkapott
* Legnépszerűbb

Tisztában vagyunk azzal, hogy minden ember ízlése eltérő, ezért a Gump lehetőséget biztosít a regisztrált felhasználóknak az elmentett receptek módosítására, kiegészítésére. Így biztosítjuk azt, hogy mindenki saját ízlésére alakíthassa kedvenc receptjeit.

-Receptek:

Ideje néhány szót ejteni a receptek megtekintéséről és létrehozásáról.

-Receptek megtekintése:

Abban az esetben, ha sikerül kiválasztanunk egy receptet az a következők szerint fog megjelenni.

* Recept cím
* Kategória
* Értékelés
* Mentések száma
* Elkészítési idő
* Hozzávalók
* Elkészítés

Mint, ahogyan az a bevezetőből kiderült a receptek modulokból épülnek fel. A Gump a modulokat kártyáknak nevezi. Az étel elkészítésének minden egyes lépése különálló kártyaként jelenik meg.

-Módosítási javaslat:

Ha bármilyen hibát, legyen szó helyesírási vagy az étel elkészítését érintő tévedésről, például egy mennyiség elírásáról észrevételt tesz a felhasználó, joga van a recept létrehozójának módosítási javaslatot benyújtani. Az észrevételekről az alkalmazás értesíti a létrehozót, aki fontolóra veheti receptjének módosítását.

-Segítségkérés:

A felhasználók szakmai segítséget a szakvégzett szakácsoktól tudnak kérni. A szakvégzettek listája egy különálló oldalon jelenik meg. A segítségnyújtást üzenetek küldésével biztosítjuk.

-Recept létrehozása:

-Recept törlése:

-Recept módosítása:

-Mi van a hűtőben